section_heading: Samostansko, dušobrižničko i religijsko djelovanje
paragraph_text: Od 1993. do 1998. godine Karl Wallner djelovao je kao voditelj pastorala mladeži Bečke nadbiskupije. Istu je dužnost od 1999. do 2016. godine obnašao u matičnoj cistercitskoj opatiji Heiligenkreuz, gdje je bio odgovoran i za organiziranje mjesečnih večernjih molitvenih bdjenja mladih pod nazivom Jugendvigil (hrv. Vigilija za mlade). U istom je razdoblju u opatiji bio nadležan za komunikaciju s javnošću i odnose s medijima, uslijed čega se osobito posvetio izradi i održavanju mrežnih stranica opatije Heiligenkreuz. Od 1999. do 2011. bio je i samostanski ceremonijar. Od 2000. do 2016. bio je član Povjerenstva za obitelj i Teološke komisije Austrijske biskupske konferencije, a od 2001. je i izabrani član njezina Prezbiterskoga vijeća<ref> Erzdiözese Wien: Priesterrat, pristupljeno 26. veljače 2022.. Godine 2007. bio je glavni organizator posjeta pape Benedikta XVI. opatiji Heiligenkreuz.